**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának**

**2015. január 28-i ülésére**

**Javaslat rendezvénytámogatás átcsoportosítására**

**I**.

Az Oladi Általános Iskola, Középiskola és Szakiskola Teleki Blanka Középiskolája és Szakiskolája támogatási kérelmet nyújtott be az Egészségnevelési hét megrendezésének támogatására.

Az Oktatási és Szociális Bizottság a 12/2014.(XI.21.) OSzB. számú határozatában a kérelmet 50.000 Ft-tal támogatta.

Tekintettel arra, hogy a verseny megrendezésének időpontja megelőzte a támogatási kérelem elbírálásának időpontját, a támogatási összeg nem került felhasználásra. A rendezvényt az intézmény saját forrásból finanszírozta.

Az intézmény vezetője azzal a kéréssel fordult az Oktatási és Szociális Bizottsághoz, hogy a fel nem használt 50.000 Ft támogatást az intézmény a tavasszal megrendezésre kerülő Szakmai Nap költségeinek fedezéséhez használhassa fel.

II.

A Horváth Boldizsár Közgazdasági és Informatikai Szakközépiskola és Kollégium a decemberben megrendezésre kerülő Nyelvi hét programsorozatának támogatására támogatási kérelmet nyújtott be az Oktatási és Szociális Bizottsághoz.

A Bizottság a 12/2014.(XI.21.) OSzB. számú határozatában a kérelmet 60.000 Ft-tal támogatta.

Tekintettel arra, hogy a nyelvi vetélkedőt az intézmény a 125 éves jubileumi ünnepségsorozatának programjai közé szeretetné beilleszteni, Sági József mb. igazgató úr azzal a kéréssel fordult a Bizottsághoz, járuljon hozzá, hogy a rendezvény lebonyolításának időpontját 2014. december hónapról 2015. március hónapra módosíthassák.

Kérem a Tisztelt Bizottságot, az előterjesztést megtárgyalni, és a határozati javaslatot elfogadni szíveskedjék.

Szombathely, 2015. január „ ”

 **/:Koczka Tibor:/**

**I.**

**Határozati javaslat**

**……../2015.(I.28.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága az Oladi Általános Iskola, Középiskola és Szakiskola Teleki Blanka Középiskolája és Szakiskolájának a Bizottság 12/2014. (XI.21.) OSzB. számú határozatával a 2014. évben az Egészségnevelési hét rendezvénysorozatához nyújtott 50.000 Ft támogatás átcsoportosítására vonatkozó kérelmét megtárgyalta, és az összeg felhasználását a 2015. évben megrendezésre kerülő szakmai nap lebonyolításához jóváhagyja.

**Felelős:** Koczka Tibor alpolgármester,

 Rettegi Attila az Oktatási és Szociális Bizottság elnöke,

 Végrehajtásért:

 (dr. Bencsics Enikő az Egészségügyi és Közszolgálati Osztály vezetője,

 Mesterházyné Gyimesi Ilona a Köznevelési Iroda vezetője)

**Határidő: 2015. január 28.**

**II.**

**Határozati javaslat**

**……../2015.(I.28.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága a Horváth Boldizsár Közgazdasági és Informatikai Szakközépiskola és Kollégiumnak a Bizottság 12/2014. (XI.21.) OSzB. számú határozatával 2014. évben támogatott Nyelvi hét rendezvénysorozat időpontjára vonatkozó módosítását a kérelemnek megfelelően 2015. március hónapra jóváhagyja.

**Felelős:** **Rettegi Attila, Oktatási és Szociális Bizottság elnöke**

 **/ A végrehajtás előkészítéséért:**

 **Dr. Bencsics Enikő, az Egészségügyi és Közszolgálati Osztály vezetője**

 **Mesterházyné Gyimesi Ilona a Köznevelési Iroda vezetője/**

**Határidő: 2015. január 28.**